recursal/SuperWikiNEXT-32B huggingface dataset:
**ג'ון לי רטקליף** (באנגלית: **John Lee Ratcliffe**; נולד ב-20 באוקטובר 1965) הוא פוליטיקאי אמריקאי חבר המפלגה הרפובליקנית שכיהן כראש המודיעין הלאומי בקבינט של דונלד טראמפ. קודם לכן כיהן כנציג המחוז ה-4 של טקסס בבית הנבחרים של ארצות הברית.

ביוגרפיה
--------

רטקליף נולד באילינוי הצעיר משישה ילדיהם של זוג מורים. הוא סיים תואר ראשון באוניברסיטת נוטרדאם ותואר JD במשפטים באוניברסיטת סאותרן מתודיסט שבטקסס. לאחר הלימודים עסק בעריכת דין בדאלאס. בתקופת נשיאותו של ג'ורג' ווקר בוש מונה על ידי הממשל לאחראי לוחמה בטרור וביטחון לאומי במחוז מזרח טקסס, תפקיד בו שימש מ-2004 עד 2007 ולאחר מכן לפרקליט המדינה במחוז תפקיד בו שימש עד 2008. במקביל כיהן בשנים 2004 עד 2012 כראש עיריית הית'.

ב-2014 התמודד בבחירות המקדימות של המפלגה הרפובליקנית מול חבר הקונגרס המכהן ראלף הול שהתמודד לקדנציה 18 ברציפות. רטקליף גבר על הול בסיבוב השני ברוב של 53% מול 47%. בבחירות הכלליות התמודד ללא תחרות ונבחר לנציג המחוז הרביעי של טקסס בבית הנבחרים. הוא הושבע לתפקידו בינואר 2015. ב-2016 נבחר לכהונה שנייה ברוב של 88% וב-2018 לכהונה נוספת ברוב של 76%. הוא מכהן בקונגרס כחבר בוועדת המודיעין, ועדת המשפטים, הוועדה לביטחון המולדת ובועדת האתיקה.

רטקליף הוא מתומכיו המובהקים של דונלד טראמפ ותקף בחריפות את התובע המיוחד רוברט מולר. הוא טען כי התערבות רוסיה בבחירות לנשיאות ארצות הברית 2016 סייעה להילרי קלינטון ולא לטראמפ. 

ב-28 ביולי 2019 הכריז נשיא ארצות דונלד טראמפ על כוונתו למנות את רטקליף לראש המודיעין הלאומי, אך מועמדותו בוטלה כעבור כחמישה ימים. בפברואר 2020 הודיע טראמפ בשנית כי בכוונתו למנות את רטקליף לראש המודיעין הלאומי במקומו של ממלא המקום ריצ'רד גרנל. הוא הושבע לתפקיד במאי 2020.

רטקליף נשוי למישל אותה הכיר בזמן לימודי המשפטים בטקסס והם הורים לשתי בנות.

קישורים חיצוניים
----------------

* 

* אתר האינטרנט הרשמי של ג'ון רטקליף

ויקישיתוף מדיה וקבצים בנושא **ג'ון רטקליף** בוויקישיתוף
* ג'ון רטקליף, ברשת החברתית פייסבוק
* ג'ון רטקליף, ברשת החברתית אקס (טוויטר)
* ג'ון רטקליף, ברשת החברתית אינסטגרם
* ג'ון רטקליף, סרטונים בערוץ היוטיוב
* ג'ון רטקליף באתר המדריך הביוגרפי של הקונגרס של ארצות הברית (באנגלית)
* ג'ון רטקליף באתר ראש המודיעין הלאומי

|  |  |
| --- | --- |
| בקרת זהויות עריכת הנתון בוויקינתונים | 
* GND: 1299197477
* US Congress: R000601
* VIAF: 3785156619123128780001
* WorldCat (עם VIAF): 3785156619123128780001

 |
**צבע הכשף** (באנגלית: **The Colour of Magic**) הוא ספר פנטזיה הומוריסטי מאת טרי פראצ'ט, הספר הראשון בסדרת "עולם הדיסק". הספר ראה אור ב-1983, תורגם לעברית על ידי איה בר ב-1997.

עלילה
-----

הדמות הראשית בספר היא סתמרוח. סתמרוח הוא סטודנט כושל באוניברסיטה, שתואר לעיתים קרובות על ידיו מוריו כ"שווה הערך הכישופי למספר אפס". סתמרוח מצטייר כאדם פחדן ביותר, חסר מזל ובעל גישה צינית לחיים. אולם במקרים רבים, למרות היותו לא-יוצלח, מצליח סתמרוח להתגבר על המכשולים ולהציל את העולם שוב ושוב.

כתוצאה מצירוף מקרים הוא מוכרח על ידי שליט העיר אנק מורפורק, האציל האבלוק וטינרי, לשמש כמדריך של זוגפרח. זוגפרח הוא תייר עשיר ונאיבי שהגיע כל הדרך מהאימפריה האגאטיאנית כדי לטייל ולחזות בפלאיה של העיר אנק מורפורק. במולדתו הוא עובד כסוכן ביטוח.

סתמרוח מדריך את זוגפרח במרחבי העיר ושמו של התייר העשיר יוצא למרחקים. זוגפרח מוכר פוליסת ביטוח לבעלי הפאב התוף השבור וזה מצית אותו כדי לגבות את הכסף, דבר שמביא לפריצת שרפה ענקית ברחבי העיר. סתמרוח וזוגפרח מצליחים להימלט מן העיר, ופותחים במסע ברחבי עולם הדיסק. מבלי ידיעתם, מסעם מונחה על ידי משחק בין האלים: הגבירה מפעילה את סתמרוח וזוגפרח, בעוד גורל מנסה להכשיל ולהצר את צעדיה.

עיבוד
-----

* ב-1986 יצא משחק הרפתקה ממוחשב מבוסס טקסט בעל שם זהה שהיה מבוסס בדייקנות אחרי עלילת הספר.
* ב-1992 עובד הספר לרומן גרפי שנכתב על ידי סקוט רוקוול ואויר על ידי סטבן רוס.
* ב-2008 עובד הספר לסדרת טלוויזיה בת שני חלקים. אף על פי שהסדרה הייתה בעלת שם זהה לספר היא כללה גם את עלילת ספר ההמשך, "אור מופלא". דייוויד ג'ייסון שיחק את סתמרוח ושון אוסטין שיחק את זוגפרח.

קישורים חיצוניים
----------------

* צבע הכשף, באתר OCLC (באנגלית)
* צבע הכשף, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 64d680d1-311f-45ac-8adc-d421c8b362c4

 |
**לוקאס אריאל אוקאמפוס** (בספרדית: **Lucas Ariel Ocampos**; נולד ב-11 ביולי 1994 בקילמס, ארגנטינה) הוא כדורגלן ארגנטינאי, המשחק בעמדת הכנף בסביליה ובנבחרת ארגנטינה.

קריירת מועדונים
---------------

אוקאמפוס נולד בקילמס והחל לשחק באקדמיית הכדורגל בקילמס בגיל 6 בתור חלוץ. כשהיה בן 14, חתם בריבר פלייט. ההזדמנות הראשונה של אוקאמפוס לשחק בבוגרים הייתה כשריבר פלייט ירדה לליגת המשנה הארגנטינאית. המשחק הראשון שלו בבוגרים היה ב-16 באוגוסט 2011 כשהיה בן 17 נגד צ'קריטה ג'וניורס. השער הראשון שלו נכבש בניצחון 1–3 נגד אינדפנדיינטה ריבדביה. הוא הבקיע שבעה שערים באותה עונה, שבסופה חזרה ריבר לליגת העל הארגנטינאית. אוקאמפוס השתתף במחזור הראשון של עונת 2012/13, טרם מעברו לאירופה.

ב-6 באוגוסט 2012, חתם במונקו, ששיחקה אז בליגה המשנה הצרפתית, עבור 11 מיליון אירו וכך הפך לשחקן הכי יקר שחתם בקבוצה בליגה השנייה בצרפת. אוקאמפוס ערך את הופעת הבכורה שלו בקבוצה ב-31 באוגוסט 2012 כשעלה כמחליף בהפסד 1–2 ללה האבר. את שערו הראשון בקבוצה כבש במספרת בתוספת הזמן במשחק גביע הליגה הצרפתית בסיבוב השלישי בניצחון 2–4 נגד ואלנסיין. את שערו הראשון בליגה כבש ב-18 בינואר 2013 במשחק שגם בישל בניצחון 0–2 נגד איסטרס. בתום עונת הבכורה שלו במועדון, אוקאמפוס ומונקו עלו חזרה לליגה הראשונה בצרפת. ב-2014 אוקאמפוס היה מועמד לפרס נער הזהב המוענק לשחקן הטוב ביותר באירופה מתחת לגיל 21.

ב-3 בפברואר 2015, עבר בהשאלה עד סוף העונה ליריבתה של מונקו, אולימפיק מרסיי.

ב-30 ביוני 2015, מרסיי הודיעה שאוקאמפוס חתם בקבוצה עבור 7 מיליון אירו.

ב-29 ביוני 2016, גנואה החתימה את אוקאמפוס בהשאלה לעונה עם אופציה לקנייה. בסוף חודש ינואר 2017, מרסיי וגנואה סיכמו שהארגנטינאי יעבור עד תום העונה למילאן. בתום העונה שב לשחק במרסיי.

ב-3 ביולי 2019, חתם בסביליה מהלה ליגה לחמש שנים. ב-11 באוגוסט 2020 כבש את שער הניצחון בניצחון 0–1 נגד וולבס במסגרת רבע גמר הליגה האירופית. בעונת הבכורה שלו בסביליה, כבש 14 שערים וסיים עם הקבוצה במקום הרביעי בליגה הספרדית וזכה בליגה האירופית. ב-24 בספטמבר 2020, כבש בפנדל בהפסד 1–2 לבאיירן מינכן במסגרתהסופר קאפ האירופי.

ב-31 באוגוסט 2022 הושאל לאייאקס.

קריירת נבחרות
-------------

אוקאמפוס שיחק בכל הנבחרות הצעירות של ארגנטינה. את הופעת הבכורה שלו במדי הנבחרת הבוגרת עשה ב-9 באוקטובר 2019 במשחק ידידות נגד נבחרת גרמניה, כשעלה כמחליף במחצית במשחק שנגמר בתוצאה 2-2.

תארים
-----

ריבר פלייט
* ליגת המשנה הארגנטינאית: 2011/12

מונקו
* ליגת המשנה הצרפתית: 2012/13

סביליה
* הליגה האירופית: 2019/2020, 2022/2023

נבחרת ארגנטינה בכדורגל
* קופה אמריקה: קופה אמריקה 2021

קישורים חיצוניים
----------------

ויקישיתוף מדיה וקבצים בנושא **לוקאס אוקאמפוס** בוויקישיתוף
* לוקאס אוקאמפוס, ברשת החברתית אקס (טוויטר)
* לוקאס אוקאמפוס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  רכש מציאה: לוקאס אוקאמפוס מלהיב בסביליה, באתר ynet, 16 באוגוסט 2020
**קווין ויין מנגום** (באנגלית: **Kevin Wayne Mangum**) הוא קצין בדימוס בדרגת לוטננט גנרל ששירת כסגן מפקד וראש מטה פיקוד האימונים וההדרכה של צבא ארצות הברית.

ביוגרפיה
--------

מנגום סיים ב-1982 את לימודיו באקדמיה הצבאית של ארצות הברית והתגייס לצבא. 

הוכשר כטייס מסוקי UH-60 בלק הוק, שירת תחילה בקוריאה הדרומית ונבחר להצטרף לרגימנט האווירי למבצעים מיוחדים ה-160. שימש מפקד כיתה בחטיבה, קצין מבצעים גדודי ומפקד פלוגה. כמו כן שירת כמפקד פלוגה בגדוד הרביעי של רגימנט האווירי ה-101, וברגימנט האווירי השני בקוריאה הדרומית. בשנים 2000–2002 פיקד על הגדוד הראשון ברגימנט האווירי למבצעים מיוחדים ה-160.

תפקידים נוספים אותם מילא היו במרכז ללוחמה אלקטרונית בבסיס חיל האוויר קלי בטקסס, ובפיקוד המבצעים המיוחדים המשולבים בפורט בראג. 

במאי 2005 מונה למפקד הרגימנט האווירי למבצעים מיוחדים ה-160 ושירת בתפקיד במשך שלוש שנים.

במאי 2008 קודם לדרגת בריגדיר גנרל ומונה לסגן מפקד הדיוויזיה ההררית העשירית. שירת כסגן מפקד הדיוויזיה המשוריינת הראשונה בעת שהוצבה בעיראק ושימש כראש צוות הכשרת כוחות הלוחמה בטרור העיראקיים. במרץ 2011 מונה למפקדו הראשון של פיקוד המבצעים האוויריים המיוחדים של צבא ארצות הברית. ביוני 2012 מונה למפקד המרכז למצוינות בתעופה של הצבא.

במרץ 2014 קודם לדרגת לוטננט גנרל ומונה לסגן מפקד וראש מטה פיקוד האימונים וההדרכה של צבא ארצות הברית. שירת בתפקיד עד אפריל 2017. 

לאחר פרישתו מונה לסגן נשיא לפיתוח עסקי בתחום תוכניות צבאיות למערכות מסוקים בחברת לוקהיד מרטין. הוא משמש גם חבר הוועדה המייעצת למחלקת ההגנה של ארצות הברית בנושא שירות צבאי של נשים.

מנגום בעל תואר שני במנהל עסקים מאוניברסיטת ובסטר.

קישורים חיצוניים
----------------

ויקישיתוף מדיה וקבצים בנושא **קווין מנגום** בוויקישיתוף
* ביוגרפיה באתר פיקוד האימונים וההדרכה

הערות שוליים
------------

1. ↑  קווין ויין מנגום' באתר valor.militarytimes.com
2. ↑  Night Stalkers bid farewell to outgoing commande, פורט קמבל קורייר, 29 במאי 2008
3. ↑  Maj. Gen. Kevin W. Mangum nominated for promotion, new post; two-star has Fort Bragg ties, ‏fayobserver.com, ‏18 בפברואר 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קווין מנגום"**.
**נעה רבקה לנדאו** (נולדה ב-2 באפריל 1985) היא עיתונאית ישראלית, סגנית עורך עיתון "הארץ" וחברת מערכת. לשעבר גם כתבת מדינית, ראש מערכת החדשות של העיתון ועורכת המהדורה האנגלית.

ביוגרפיה
--------

נולדה וגדלה בירושלים למשפחה דתית. בוגרת התיכון הדתי לבנות פלך בירושלים. החלה את דרכה בעולם התקשורת בגיל 16, בעריכה ובהגשה של תוכנית הרדיו "בראש צעיר" ברשת א' של קול-ישראל. בהמשך התגייסה לגלי-צה"ל, שם שימשה כתבת. במקביל, ערכה והגישה מהדורות חדשות ותוכניות.

עם שחרורה מונתה לכתבת חדשות ערוץ 10 לענייני חינוך.

ב-2006 הצטרפה לדסק החדשות של "מעריב", שם שימשה עורכת עמודים, רכזת כתבים וכן שליחת העיתון לאולימפיאדת בייג'ינג (2008).

ב-2009 עברה למערכת החדשות של "הארץ". אחרי שלוש שנים בתפקידי עריכה שונים (בהם עורכת עמוד השער וראש דסק) מונתה לתפקיד ראש מערכת החדשות - האחראית על תוכני החדשות בעיתון ובאתר כאחד.

למדה בחוג מדע המדינה באוניברסיטת תל אביב.

במאי 2015 הודיעה על סיום תפקידה כראש מערכת החדשות ועל יציאה לריכוז פרויקטים של העיתון בארצות הברית והשתתפות בהשתלמות לעיתונאים במכון רויטרס ללימודי עיתונות של אוניברסיטת אוקספורד, שם החלה מחקר בנושא צווי איסור הפרסום בישראל. באוקטובר 2017 מונתה לכתבת המדינית של "הארץ" במקומו של ברק רביד, שעבר לתפקיד דומה בערוץ 10. ב-22 בפברואר 2022 מונתה לתפקיד סגנית עורך עיתון "הארץ".

נעה חיה עם בן זוגה אבנר גבריהו המשמש מנכ"ל שוברים שתיקה.

קישורים חיצוניים
----------------

ויקישיתוף מדיה וקבצים בנושא **נעה לנדאו** בוויקישיתוף
* נעה לנדאו, ברשת החברתית אקס (טוויטר)
* מאמרי נעה לנדאו, באתר "הארץ"
* נעה לנדאו בוחרת חמישה מקומות אהובים בירושלים, אתר חמש ::::: יחידות, אפריל 2015
* אביב הורביץ, ‏מי נגד מי | מי איחרה את ג'סטין ביבר בשנה ושבעה חודשים?, באתר ‏מאקו‏, 9 במרץ 2017
* דליה קאלינין, בין שמיים להארץ: ההבדלים בין עיתונות השמאל והימין גדולים - עד שמגיעים לנושא המגדרי, באתר "פורבס ישראל", 2 באוגוסט 2017
* אתר למנויים בלבד נעה לנדאו, ארבעה מיתוסים על מסעות נתניהו בעולם, באתר הארץ, 28 באוגוסט 2018

הערות שוליים
------------

1. ↑  דוד אברהם‏, "הארץ": מייקי דגן ישמש כממלא מקומו של אלוף בן; נעה לנדאו - כראש מערכת החדשות, באתר וואלה!‏, 22 באפריל 2012
2. ↑  דוד ורטהיים‏, נעה לנדאו פורשת מתפקידה; אורי מרק יחליפה, באתר וואלה!‏, 3 במאי 2015
3. ↑  חגי מטר, בדיקה: אין למדינה מושג כמה צווי איסור פרסום היא מוציאה, באתר שיחה מקומית, ‏8 במאי 2016.
4. ↑  דוד ורטהיים‏, הארץ: נעה לנדאו תחליף את ברק רביד ככתבת מדינית, באתר וואלה!‏, 09 באוקטובר 2017
5. ↑  מינוי חדש: סגנית עורכת 'הארץ' סרוגה לשעבר, באתר "סרוגים", 22 בפברואר 2022
6. ↑  יהונתן ליס, לפיד תקף מינוי בכירה ב"הארץ" ועורר תגובות חריפות בקרב עיתונאים ופוליטיקאים, באתר הארץ, 8 ביולי 2016
**צלו הארוך של משק החי: סוגיות סביבתיות ואפשרויות** הוא דו"ח של ארגון המזון והחקלאות של האו"ם, שפורסם ב-29 בנובמבר 2006, ומטרתו "לאמוד את ההשלכות המלאות של תעשיית משק החי על הסביבה, יחד עם גישות ומדיניות להתמודדות".

עיקרי הדו"ח
-----------

הדו"ח התבסס על הנתונים המלאים והעדכניים ביותר בזמן כתיבתו, והתחשב הן בהשלכות ישירות והן בהשלכות עקיפות כמו גידול התבואה הנדרשת להאכלת משק החי. לפי הדו"ח, תעשיית משק החי היא מבין שתיים או שלוש התעשיות המזהמות ביותר, בקנה מידה מקומי וגלובלי.

כותבי הדו"ח מדגישים את חשיבות הממצאים, וסבורים כי קביעת מדיניות בנושאים של זיהום קרקע, שינוי אקלים, זיהום אוויר, מחסור במים וזיהום מים, והידרדרות של מגוון ביולוגי, צריכה לכלול התייחסות למסקנותיו.

ד"ר הנינג שטיינפלד, מכותבי הדו"ח ובכיר בארגון המזון והחקלאות של האו"ם, טען שתעשיית הבשר היא "אחת המזהמות הגדולות ביותר" וכן שיש "לנקוט בפעולה מיידית על מנת לתקן את המצב".

בעזרת ניתוח מחזור חיים (Life Cycle Analysis) הדו"ח מעריך שמשק החי אחראי ל-18% מפליטת גזי החממה. גזי החממה נפלטים מייצור המזון לבעלי החיים (למשל ייצור דשן כימי, כריתת יערות לצורך גידול המזון ולשטחי מרעה וגידול ושינוע המזון) תוצרי לוואי של בעלי החיים עצמם (פליטת מתאן מתהליכי עיכול, חמצן דו-חנקני מזבל) וכן כתוצאה משינוע המוצרים מן החי. בעזרת ניתוח זה מעריכים כותבי הדו"ח כי תעשיית משק החי אחראית על כ-9% מפליטת הפחמן הדו-חמצני שמקורו באדם, ל-37% מפליטת המתאן ול-65% מפליטת החמצן הדו-חנקני.

ראו גם
------

* צמחונות אקולוגית
* סביבתנות

קישורים חיצוניים
----------------

* הדו"ח המלא (אנגלית), באתר הFAO
* זווית, המחיר הסביבתי הכבד של תעשיית הבשר, באתר ynet, 13 ביוני 2015
* צלו הארוך של משק החי, באתר OCLC (באנגלית)
**ז'וּאַן ז'וֹרְדָן מורנו** (בספרדית: **Joan Jordán Moreno**; נולד ב-6 ביולי 1994) הוא כדורגלן ספרדי המשחק בעמדת הקשר בסביליה. ז'ורדן חתם בסביליה ב-2019, ומאז שיחק מעל 131 משחקים במדי המועדון, שכללו 2 זכיות בליגה האירופית, ב-2020 וב-2023.

קריירת מועדונים
---------------

ז'ורדן גדל במחלקת הנוער של אספניול אליה הצטרף בשנת 2011. בעונת 13–2012, הוא רשם את הופעת הבכורה שלו במדי קבוצת המילואים של אספניול שהייתה נמצאת באותה התקופה בליגה הספרדית השלישית.

ב-21 באוגוסט 2014, ז'ורדן חתם על חוזה לחמש שנים במועדון, כשהוא קודם לקבוצה הבוגרת. תשעה ימים בלבד לאחר מכן, הוא רשם את הופעת הבכורה שלו בליגה הספרדית, כאשר נכנס כמחליף של אברהם בדקה ה-70 בהפסד הבית 2–1 לסביליה.

את שערו הראשון בקריירה הבוגרת הבקיע ב-10 בינואר 2016, שוב בהפסד בית 2–1, הפעם לאייבר. ב-26 ביולי, הוא הושאל לעונה אחת לריאל ואיאדוליד מהליגה הספרדית השנייה.

ב-13 ביולי 2017, ז'ורדן חתם על חוזה לשלוש שנים במדי אייבר, כשבמהרה הוא הפך לשחקן אינטגרלי מההרכב. לעומת זאת, כשנתיים לאחר מכן, הוא חתם בשורותיה של סביליה עבור 14 מיליון אירו.

תארים
-----

סביליה
* הליגה האירופית (2): 2019/20, 2022/23

קישורים חיצוניים
----------------

ויקישיתוף מדיה וקבצים בנושא **ז'ואן ז'ורדן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  ז'ואן ז'ורדן, ההווה והעתיד של אספניול (בספרדית)
2. ↑  ז'ואן ז'ורדן ישחק במדי אייבר עד 2020 (בספרדית)
3. ↑  סביליה ניצחה את ווסטהאם במירוץ להחתמת ז'ואן ז'ורדן
**מיכאל ויקטורוביץ' פופקוב** (ברוסית: **Михаи́л Ви́кторович Попко́в**; נולד ב-7 במרץ 1964) הוא שוטר לשעבר, רוצח סדרתי ואנס רוסי שתקף מינית ורצח עשרות נשים בין 1992 ל-2010 בערים אנגרסק, אירקוטסק ובוולדיווסטוק בסיביר.

ידוע בכינוי "איש הזאב" ו"המטורף מאנגרסק" – ותואר כאחד הרוצחים הסדרתיים הפוריים ברוסיה – בשל הטבע האכזרי של פשעיו. פופקוב נעצר ב-23 ביוני 2012 על ידי משטרת רוסיה והורשע ב-22 מקרי רצח בשנת 2015 והודה ב-59 מקרי רצח נוספים שלוש שנים מאוחר יותר. בשל כך, ב-10 בדצמבר 2018 הוא הורשע ב-56 מתוך 59 מקרי רצח נוספים, כאשר על שלוש רציחות, המשטרה התקשתה למצוא הוכחות. בסך הכל הוא הודה ב-81 רציחות שהופכות אותו לרוצח הקטלני ביותר בתולדות רוסיה. פופקוב נידון לשני מאסרי עולם. נכלא במושבת העונשין "טורבייבסקי צנטרל" שבמורדוביה, שמהווה מתקן כליאה לאסירים שנידונו למאסר עולם.

בשנת 2020 הופקה סדרת טלוויזיה בשם "האיש הטוב" בהפקת VGTRK בכיכובם של ניקיטה יפרמוב ויוליה סניגיר, המגוללת את קורות הפרשה.

ראו גם
------

* המרטש מאטלנטה
* המפלצת מפירנצה

הערות שוליים
------------

1. ↑  "'Werewolf' killer Mikhail Popkov convicted of 56 more murders". *Sky News*. 10 בדצמבר 2018. נבדק ב-10 בדצמבר 2018. `{{cite news}}`:  (עזרה)
2. ↑  רצח 78 נשים: נחשף הרוצח הסדרתי הגדול בתולדות רוסיה, באתר ynet, 10 בדצמבר 2018
3. ↑  "Mikhail Popkov: Russian ex-cop jailed for 56 more murders". *BBC News*. 10 בדצמבר 2018. נבדק ב-10 בדצמבר 2018. `{{cite news}}`:  (עזרה)
איור מתוך הספר קריוס ובקטוס
**קריוס ובקטוס** (מנורווגית: **Karius og Baktus**) הוא ספר ילדים נורווגי מפורסם, אשר נכתב ואויר על ידי הסופר הנורווגי תורביורן אגנר בשנת 1949 ותורגם לשפה העברית על ידי אריאלה אנדרסן.

הדמויות הראשיות בסיפור הם קריוס - שחור השיער ששמו נגזר ממחלת העששת (בנורווגית: karies), ובקטוס - בעל השיער האדום, ששמו נגזר מהמלה בקטריה.

סיפורם של קריוס ובקטוס, עם איוריו המשעשעים והמסר החינוכי החשוב שבו, הפך לסיפור ילדים נורווגי קלאסי. מאז הפרסום שלו שימש הרעיון של "טרול שיניים" ככלי חינוכי לדורות של ילדים סקנדינביים.

עלילה
-----

קריוס ובקטוס הם שני טרולים של שיניים החיים בתוך חורים בשיניים של ילד בשם עוזי (במקור היה שמו ינס). יש להם חיים טובים מאוד, במיוחד כאשר הוא אוכל חלה עם ריבה ולא מצחצח את שיניו לאחר מכן. הבתים שלהם לבסוף מושמדים על ידי רופא שיניים והם נשטפים מפיו של עוזי לאחר טיפול הולם בשיניו.

הצגה בישראל
-----------

הסיפור הוצג בישראל בתוכנית "מה פתאום?!" ולאחר מכן עובד למחזה לילדים על ידי אבירמה גולן, אשר גם כתבה תשעה שירים עבור המחזה. שירים אלו הולחנו על ידי מישה בלכרוביץ. המחזה הועלה החל משנת 1983 על ידי דובי גל וזכה להצלחה גדולה. עד שנת 1988 הועלו 300 הצגות ובהמשך הועלה עוד מאות פעמים. לטענת גל, מבקרים הכתירו את ההצגה כנכס צאן ברזל של התרבות הישראלית.

קישורים חיצוניים
----------------

ויקישיתוף מדיה וקבצים בנושא **קריוס ובקטוס** בוויקישיתוף

הערות שוליים
------------

1. ↑  זיו גולדפישר, קריוס ובקטוס בהלם: דובי גל הפסיד לאבירמה גולן בקרב על המחזה, באתר nrg‏, 18 באוקטובר 2010
**אלף נשיקות קטנות** הוא סרט דרמה ישראלי משנת 1982 בתסריט ובימוי של מירה רקנאטי, עם רבקה נוימן, דינה דורון וגדי רול בתפקידים הראשיים.

התסריט הוא על אם ובתה המתמודדות כל אחת בדרכה עם סוד הבגידה של האב / בעל לאחר שנפטר.

הסרט התקבל לפסטיבל הקולנוע בקאן במסגרת "מבט מסוים" והיה מועמד לסרט הטוב ביותר בפסטיבל הקולנוע הבינלאומי בשיקגו.

תקציר העלילה
------------

אלמה לויתן (רבקה נוימן) היא מעצבת אופנה, גרה ביפו ועובדת בחנות גדולה לבגדי נשים בדיזנגוף סנטר ביחד עם חברתה נילי (נירית ירון). אביה דוד נפטר והיא מגיעה לבית החולים עם נילי כדי לקבל את בגדיו וחפציו ולבקר באותו זמן את אמה רותה (דינה דורון) שמאושפזת בחשד להתקף לב. היא מראה לרותה את השעון של אביה ומגלה לה שדוד נפטר.

דוד היה צייר חובב ובאחת הגלריות מגלה אלמה ציורים שלו עם הקדשה לאשה בשם מארה. בחיפוש קצר היא מוצאת את מארה (רינה אוטיצ'ל) בעלת מספרה ולה בן בשם מיקה (גדי רול). מסתבר שלאביה הייתה מאהבת במשך שנים והיא ורותה לא ידעו על כך דבר.

היא מגלה זאת לאמה שדורשת שתפסיק מגע עם מארה ומיקה. רותה בטוחה שמיקה הוא בנו של דוד אבל האמת היא שמארה הגיעה לישראל לבדה כשבנה היה בן שלוש ודוד לויתן תמך בה כל הזמן.

מיקה מחזר אחרי אלמה אבל יש לה באותו זמן חבר בשם אורי (דורון תבורי) אתו היא מקיימת יחסים. רותה עוברת משברים נפשיים שמשפיעים על הקשר שלה עם אלי (נסים זוהר). בשלב מסוים היא עוזבת הכל ונוסעת לפריז להתאוורר אבל לבסוף חוזרת. אלמה עוזבת את אורי ומחזקת את הקשר עם מיקה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רבקה נוימן | אלמה לויתן |  |
| דינה דורון | רותה לויתן |  |
| גדי רול | מיקה |  |
| רינה אוצ'יטל | מארה | אימו של מיקה |
| ניסים זוהר | אלי |  |
| דורון תבורי | אורי |  |
| נירית ירון | נילי |  |
| כוכבה הררי | אסתר | עוזרת |
| דפנה רקנאטי | דפנה (בת שכנים) | בתה של הבמאית |
| שפרה מילשטיין | שרה | שכנה |

קישורים חיצוניים
----------------

* "אלף נשיקות קטנות", במסד הנתונים הקולנועיים IMDb (באנגלית)
* "אלף נשיקות קטנות", באתר AllMovie (באנגלית)
* "אלף נשיקות קטנות", באתר ספר הקולנוע הישראלי
* "אלף נשיקות קטנות", באתר אידיבי
* "אלף נשיקות קטנות", במסד הנתונים הקולנועיים KinoPoisk (ברוסית)
* אלף נשיקות קטנות, במיזם "אישים" לתיעוד היצירה הישראלית
* אלף נשיקות קטנות, בספר הקולנוע הישראלי
* אלף נשיקות קטנות, בארכיון הסרטים הישראלי
* אלף נשיקות קטנות, באתר אידיבי
* יעקב בר-אור (עיתונאי), מירה רקנאטי: "קשה להיות במאית בעולם של גברים", דבר, 25 במרץ 1982
* אורי קליין, הבל היופי, דבר, 28 במרץ 1982
**קומודורו ריבדביה** (בספרדית: **Comodoro Rivadavia**, לעיתם מקוצר ל"קומודורו") היא העיר הגדולה ביותר בפרובינציית צ'ובוט בארגנטינה. העיר ממוקמת במפרץ סן חורחה (אנ'), בחוף האוקיינוס האטלנטי, והיא העיר המרכזית ביותר באזור זה. העיר נחשבת לבירת הנפט הלאומית של ארגנטינה.

היסטוריה
--------

הדחיפות למציאת נתיבים קצרים כדי להוביל סחורה אל ומהעיירה סרמיינטו יצרה צורך ביצירת נמל באזור מפרץ סן חורחה. הצורך הביא בסופו של דבר לייסודה של העיר. לקראת סוף המאה ה-19 החלו חיפושים אחר מקום מתאים לבניית הנמל, בעזרת בני שבטים מקומיים. הקורבטה "לה ארחנטינה" בפיקוד קומודור מרטין ריבדביה, הגיעה לאזור במהלך משימת גישוש ועצרה במעגן. תחילה נקראה העיר על שם המלח הספרדי פרנסיסקו אוורדו טיי אי פרדס, אך השם שונה ב-1901 לקומודורו ריבדביה כהוקרה למרטין רבדביה, המלח המהולל ונכדו של ברנרדינו ריבדביה, נשיאה הראשון של ארגנטינה.

ב-1903 הגיעו 600 משפחות מהגרים בורים לאזור לאחר ההפסד במלחמת הבורים השנייה. ניתנו להם אדמות לחוות מסביב לעיר, אך היה מחסור מים שאילץ אותם להביא מים בעגלות חמורים. ב-1907 הם החלו לקדוח על מנת למצוא מים, אך במקום זאת מצאו נפט. למרות שרוב הנפט היה באדמותיהם, עקב החוק הארגנטינאי שקבע שהנפט יועבר לבעלות המדינה הם לא היו יכולים ליהנות מרווחי הנפט באופן ישיר ועברו לאזור סרמיינטו כדי להקים חוות שם. גילוי הנפט גרם לגדילה בקצב מסחרר של קומודורו ריבדביה, וליצירת תעשייה גדולה שהעיר התפתחה סביבה. ב-1910 נבנתה מסילת רכבת לסרמיינטו, שהביאה לפיתוח העיר. יצירת חברת YPF, חברת הנפט הראשונה בעולם בבעלות ממשלתית, הובילה להתפתחות נוספת של העיר, אשר בנוסף הואצה בסוף שנות ה-50 לאחר שהממשל עודד חברות זרות לבוא לאזור.

במשך תקופת הזמן הקצרה בין 1943 ל-1955, קומודורו ריבדביה הייתה בירת טריטוריית קומודורו ריבדביה, אשר הייתה חלק מצ'ובוט.

למרות שהיום קומודורו ריבדביה לא מתבססת בעיקר על התעשייה הזו, היא עדיין קרויה "בירת הנפט הלאומית".

כלכלה
-----

העיר מתבססת על מספר ענפים כלכליים, בהם תעשיית טקסטיל, מספנה, מלט וכמובן תעשיית הנפט הענפה של העיר, אשר התפתחה מאוד מאז גילוי הנפט הראשון ב-1907, והעיר ואזורה נחשבים למובילים במדינה בהפקת נפט, עם הפקה יומית של כ-46,000 מ"ק נפט גולמי, שמהווים 46% מכלל ייצור הנפט הגולמי במדינה. הודות לתעשיית הנפט, התפתחה פעילות מסחרית גדולה בעיר, שהביאה אליה אנשים מרחבי ארגנטינה ומחוצה לה, ועזרה לפיתוח עסקים שונים.

קיים צינור המוביל גז טבעי מקומודורו ריבדביה לבירת המדינה בואנוס איירס.

### תיירות

כפר הנופש והפרבר רדה טיז'יז' ממוקם כ-12 ק"מ מדרום לעיר. הוא הוקם ב-1948 ומהווה כיום מרכז חשוב של תיירות בארגנטינה.

חינוך
-----

בעיר נמצאת האוניברסיטה הלאומית של פטגוניה סן חואן בוסקו, שהוקמה ב-1980.

תחבורה
------

נמל התעופה הבינלאומי חנרל אנריקה מוסקוני ממוקם במרחק של 11 ק"מ מהעיר ומשרת אותה.

ערים תאומות
-----------

* צ'ילהצ'ילה קויאיקה, צ'ילה

קישורים חיצוניים
----------------

ויקישיתוף מדיה וקבצים בנושא **קומודורו ריבדביה** בוויקישיתוף
* 

* אתר האינטרנט הרשמי של קומודורו ריבדביה
* קומודורו ריבדביה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557551505171
* GND: 4841940-0
* LCCN: n82116559
* MusicBrainz: c8bf3e34-3e52-47d2-bf19-e51be7174222
* VIAF: 125513859
* WorldCat: lccn-n82116559

 |
הרומן **רואות מכאן את כל העולם** הוא ספרה השני של הסופרת יעל ישראל. הוא ראה אור בסדרה "הכבשה השחורה" בהוצאת הקיבוץ המאוחד/ספרי סימן קריאה, בשנת 1997. הרומן נלמד מאז שנת 1998 בחוג למגדר באוניברסיטת תל אביב, בקורס של ד"ר רוני הלפרן.

עלילה
-----

רחל הגדולה ורחל הקטנה, שתיהן בנות אחת עשרה, בונות לעצמן מקום חשאי ומוגן למשחקיהן. סיפורה של שנה אחת בחייהן, בפרבר בצפון תל אביב של ראשית שנות השבעים, הופך למעקב מדוקדק אחר התהוותה של פסיכיקה נשית במקום הקונקרטי שבו היא מתהווה. 

שתי הרחלות (כך הן נקראות ברומן) בונות מנהרה דמיונית במקלט הבית, שם הן משחקות ומתחפשות לגיבורים ספרותיים מספרות הילדים; הן יוצרות קשר מיוחד עם השכנה, גברת קרייטרמן, קשישה ניצולת שואה שמטפלת בבתה שעדיין גרה עמה כאילו הייתה נסיכה, ובמקביל, הן מעריצות מרחוק את הבת, גברת נינה, אישה זוהרת בגיל העמידה שעובדת כדיילת אירועים על ספינת נופש של "צים", ומתייחסת לאמה כאילו הייתה משרתת. 

במהלך אותה שנת התבגרות אינטנסיבית, במעבר שבין גיל החביון לראשית גיל הנעורים, חובות הרחלות את ההתבגרות המינית באמצעות חקירת מיניותן ומפגש עם המין השני. בתוך כך, נבחנים הסטריאוטיפים המגדריים השגורים בחברה, ומתרסקים בזה אחר זה.

**רואות מכאן את כל העולם** הוא רומן התבגרות עדין, החושף עולם פרטי, אינטנסיבי ופנטסטי, שאליו נמלטות הילדות ממציאות חייהן העוינת. אבל הלשון שבה כתוב הסיור המרתק הזה בתוככי הפסיכיקה הנשית הילדותית, מערבת בתוכה נקודות תצפית בלתי מתיישבות, לעיתים אפילו סותרות, החותרות תחת מראית העין של סיפור הנעורים ומגלות בו תובנות מפתיעות.

הפרשנות הפמיניסטית של הרומן
---------------------------

בספרה **גוף בלא נחת** (מגדרים, הוצאת הקיבוץ המאוחד, 2013) כותבת **ד"ר רוני הלפרן** במאמרה על **רואות מכאן את כל העולם**: "סיפורה של יעל ישראל כותב פרק בהיסטוריה המצונזרת של נשים. הוא מאיר אותו באור יקרות מבלי להיכשל ברומנטיזציה שלו. הוא מזהה בפרק המטושטש והמחוק מהזיכרון הקולקטיבי של הנשים רגעים יקרים של סירוב לפטריארכיה, של מרי ושל חלומות שמתרוממים מעל למגבלות ולתנאי המקום והזמן. אבל הוא מתעכב גם סביב הקריסה חזרה לסדר, סביב ההתרחקות האלימה של נשים זו מזו, וסביב הפרידה העצובה מעצמן ומגופן שנכפת לתוך אידיאות של תקניות. בתוך כך הרומן מציע אפשרות מסעירה של כינון עצמי חריג, הפורץ את גבולות החלוקה המגדרית הנוקשה בין 'גבר' ל'אישה'."

ביקורות
-------

* רן יגיל, רואה וזוכרת הכול, בבלוג של רן יגיל - פורסם לראשונה בדפוס בכתב העת "עתון 77" בשנת 1998
* ד"ר רוני הלפרן, הגוף הפרוץ ומסע הדמים אל הנשיות, **גג** 22, 2010

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רואות מכאן את כל העולם** |

* רואות מכאן את כל העולם בהוצאת קיבוץ המאוחד  (אורכב 19.06.2020 בארכיון Wayback Machine)
* רוני הלפרן, גוף בלא נחת, הוצאת הקיבוץ המאוחד
**תנועת אוקיופיי** (באנגלית: **Occupy movement**) היא תנועת מחאה בינלאומית אשר מתמקדת בעיקר באי השוויון הכלכלי ואי השוויון החברתי בעולם.

המחאה הראשונה שארגנה התנועה אשר קיבלה כיסוי תקשורתי נרחב הייתה המחאה שנערכה ברחוב וול סטריט שבניו יורק (שזכתה לכינוי "Occupy Wall Street") שהחלה ב-17 בספטמבר 2011. עד 9 באוקטובר 2011, התנועה יזמה הפגנות המוניות בכ-95 ערים ברחבי 82 מדינות שונות ברחבי העולם, בהם מעל ל-600 הפגנות המוניות בארצות הברית בלבד.

התנועה הוקמה כיוזמה של קבוצת הפעילים הקנדית Adbusters בהשראה חלקית של האביב הערבי ובמיוחד בהשראת ההפגנות בכיכר א-תחריר שהובילו להפיכה במצרים ובהשראת הפגנות המחאה בספרד בשנת 2011.

התנועה משתמשת בעיקר בסיסמאות "We are the 99%"‏ (הכוונה לריכוז העצום של העושר בקרב 1% מבעלי ההכנסות) ו-"Occupy Together".

הפינוי הכפוי הראשון של פעילי התנועה התרחש ב-9 בנובמבר כאשר כוחות המשטרה באונטריו שבקנדה פינו את פעילי התנועה שהפגינו בפארק ויקטוריה שבעיר. בהמשך התרחשו מספר תקריות אלימות נוספות בעת פינויים בכוח שבוצעו על ידי כוחות משטרה במספר מיקומים בעולם, בהם העימותים עם פעילי התנועה בניו יורק, אוקלנד וציריך. פעילי התנועה התארגנו מיד מחדש והבטיחו להמשיך את הפגנות המחאה, פעמים רבות באותם האתרים מהם פונו על ידי כוחות המשטרה.

התנועה לא שרדה זמן רב אולם היא ממשיכה ביטויים הקשורים אליה כמו כיבוש וול סטריט ממשיכים לסמל אקטיביזם חברתי ופעילות נגד אי השיוויון הכלכלי והחברתי.

ראו גם
------

* כיבוש וול סטריט

קישורים חיצוניים
----------------

ויקישיתוף מדיה וקבצים בנושא **תנועת אוקיופיי** בוויקישיתוף
* 

* אתר האינטרנט הרשמי של תנועת אוקיופיי
* תנועת אוקיופיי - ריכוז הידיעות באתר הגארדיאן (באנגלית)
* תנועת אוקיופיי - ריכוז הידיעות באתר הניו יורק טיימס (באנגלית)
* תצלומים מהפגנות תנועת אוקיופיי ברחבי ארצות הברית - באתר של הדנבר פוסט (באנגלית)

הערות שוליים
------------

1. ↑
2. ↑  Wall Street protesters: We're in for the long haul - BusinessWeek
3. ↑  Lawrence Lessig: #OccupyWallSt, Then #OccupyKSt, Then #OccupyMainSt
4. ↑  Behind the Occupy Wall Street slogan ‘We Are the 99%’ | The Washington Independent
5. ↑  Press TV, Occupy Wall Street, ‏ספטמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1025508335

 |
**אנטארקטיקה** הוא סרט להט"בי ישראל משנת 2008, בכתיבה ובימוי של יאיר הוכנר, עם גיא זוארץ, לוסי דובינצ'יק ותומר אילן בתפקידים הראשיים.

העלילה מתרחשת בקרב צעירים להטב"ים בתל אביב המבלים ביחד ב"קפה פולה" ומחליפים מדי פעם בני זוג.

הסרט זכה בפרס האריה הקווירי בפסטיבל הקולנוע בוונציה.

נועם הוברמן הידוע כדראג קווין מיס לילה קרי משחק בסרט תפקיד כפול של גבר ואישה.

תקציר העלילה
------------

בועז (עופר רגירר) הוא רקדן בלט לשעבר שכעת הוא מורה לריקוד. הוא הומוסקסואל מוצהר שמחליף בני זוג לעיתים תכופות.

עומר (תומר אילן) עומד לחגוג יום הולדת שלושים ועדיין לא יודע בדיוק מה הוא מחפש. הוא מעדיף לאבד את עצמו בין הספרים בספרייה העירונית שבה הוא עובד. מדי פעם הוא יוצא לבליינד דייטים, באחד מהם הוא פוגש בדני (יפתח מזרחי), בחור הצעיר ממנו בעשר שנים שחולם להיות רקדן.

אחותו שירלי (לוסי דובינצ'יק) היא לסבית שעובדת בקפה פולה ביחד עם יעלי (יעל דקלבאום). בעבר היה לה קשר הדוק עם בעלת הקפה מיכל (ליאת אקטע) והן חשבו להתחתן. מיכל רוצה לחדש את הקשר וכשהיא שומעת ששירלי חולמת על טיול לאנטארקטיקה היא מפתיעה אותה בכרטיס טיול לאנטארקטיקה (מכאן שם הסרט).

רונן (גיא זוארץ) הוא עיתונאי שעומד לכתוב כתבה על חייזרים. לשם כך הוא נפגש עם מתילדה המומחית לחייזרים (רבקה נוימן). הוא נמצא בקשר עם מיקי (יובל רז) וכאשר הוא מגיע לספריה כדי לחפש חומר על חייזרים הוא פוגש בעומר ומיד "נדלק" עליו.

שושנה (מיס לילה קרי) היא אמם של עומר ושירלי. היא אינה מתביישת שיש לה בן הומו ובת לסבית ומתכננת את מסיבת ההפתעה ליום ההולדת של עומר בו תגלה את רצונה להתחתן עם עמרם (מיס לילה קרי בתפקיד כפול).

לבסוף כולם ממתינים למופע החייזרים בתל אביב שיפשירו את ליבם הקפוא.

צוות השחקנים
------------

| שם השחקן/ית | שם הדמות | הערות |
| --- | --- | --- |
| עופר רגירר | בועז |  |
| גיא זוארץ | רונן |  |
| יובל רז | מיקי |  |
| יפתח מזרחי | דני |  |
| תומר אילן | עומר |  |
| אושרי שחר | איתן |  |
| לוסי דובינצ'יק | שירלי |  |
| יעל דקלבאום | יעל |  |
| ליאת אקטע | מיכל |  |
| שירלי סולומון | בתפקיד עצמה |  |
| מיס לילה קרי | שושנה/עמרם |
| רבקה נוימן | מתילדה רוז |
| דביר בנדק | צחי |  |

קישורים חיצוניים
----------------

* "אנטארקטיקה", במסד הנתונים הקולנועיים IMDb (באנגלית)
* "אנטארקטיקה", באתר AllMovie (באנגלית)
* "אנטארקטיקה", באתר Rotten Tomatoes (באנגלית)
* "אנטארקטיקה", באתר Box Office Mojo (באנגלית)
* "אנטארקטיקה", באתר ספר הקולנוע הישראלי
* "אנטארקטיקה", באתר אידיבי
* "אנטארקטיקה", במסד הנתונים הקולנועיים KinoPoisk (ברוסית)
* "אנטארקטיקה", במיזם "אישים" לתיעוד היצירה הישראלית
* אנטרקטיקה, במיזם "אישים" לתיעוד היצירה הישראלית
* קדימון לאנטארקטיקה, באתר יוטיוב
* קדימון באנגלית לאנטארקטיקה, באתר יוטיוב
* קדימון בגרמנית לאנטאראקטיקה, באתר יוטיוב
* אנטארקטיקה, באתר קרן הקולנוע הישראלי
* ביקורת על אנטארקטיקה, באתר "סינמסקופ"
**אולנרווג'ו "לנרי" קהינדה** (באנגלית: **Olanrewaju "Lanre" Kehinde**; נולד ב-7 במאי 1994) הוא כדורגלן ניגרי המשחק בעמדת החלוץ.

קריירה
------

קהינדה החל את הקריירה שלו בדומיניון הוטספר, ובהמשך עבר לקווארה יונייטד. בקיץ 2012 חתם במכבי תל אביב והצטרף לקבוצת הנוער. בקיץ 2013 הושאל להכח עמידר רמת גן מהליגה הלאומית. ב-15 בספטמבר 2013 ערך את הופעת הבכורה שלו בקבוצה בניצחון 1–2 נגד הפועל ראשון לציון. ב-29 בספטמבר 2013, כבש את שער הבכורה שלו בקבוצה, במשחק מול מכבי יבנה שהסתיים בניצחון בתוצאה 2–4. עד לסיום העונה שיחק ב-28 משחקים וכבש שמונה שערים. ב-18 ביולי 2014 הושאל להפועל עפולה. במדי עפולה שיחק עונה אחת בה כבש 20 שערי ליגה ועוד ארבעה נוספים בגביע המדינה, בו הגיע עפולה לעד לחצי הגמר.

ב-13 באוגוסט 2015 חתם בהפועל כפר סבא מליגת העל. ב-29 באוגוסט 2015, קהינדה ערך את הופעת הבכורה שלו בקבוצה בניצחון 0–1 נגד מכבי חיפה. ב-3 בפברואר 2016 חתם בהפועל עכו עד לסיום העונה. במדי עכו כבש ארבעה שערים בעשרה משחקים, אך בסיום העונה נשרה עכו לליגה הלאומית וקהינדה עזב את הקבוצה.

ב-25 ביולי 2016 חתם בפוג'יירה מליגת העל של איחוד האמירויות הערביות. בינואר 2017 הושאל לאלאזיספור מהליגה הטורקית השנייה בכדורגל.

בקיץ 2017 חתם באנקרגוג'ו. בעונתו הראשונה כבש שבעה שערים ב-24 משחקי ליגה ובסיום העונה היה שותף לעליה של הקבוצה לליגת העל הטורקית.

בינואר 2019 חתם בדניזליספור, בה כבש עשרה שערים ב-15 משחקים.

בקיץ 2019 חתם באינצ'ון יונייטד מליגת העל של קוריאה הדרומית.

ב-1 בפברואר 2021 חזר לטורקיה וחתם באומרנייספור.

בנובמבר 2022 חזר לישראל וחתם בהפועל נוף הגליל לה סייע באותה עונה להישאר בליגה הלאומית במחזור האחרון דרך משחקי המבחן שסיים כמלך שערי הקבוצה עם 11 שערים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  שלום אלבז, ‏קהינדה חתם בעפולה, הוכנבוים: יוכל להתקדם, באתר ONE‏, 18 ביולי 2014
2. ↑  יניב טוכמן ועמית גולדשטיין‏, הפועל כפר סבא: לנרי קהינדה חתם, באתר וואלה!‏, 13 באוגוסט 2015
3. ↑  חדשות 0404, הפועל עכו: החלוץ לנרי קהינדה חתם בקבוצה, זהירוביץ' שוחרר, באתר חדשות 0404‏, 3 בפברואר 2016
4. ↑  רז אמיר ודורון בן דור, ‏קהינדה עובר לאיחוד האמירויות: חתם בפוג'יראח, באתר ONE‏, 25 ביולי 2016
5. ↑  תומר חבז, ‏חוזר לישראל: לנרי קהינדה חתם בהפועל נוף הגליל, באתר ONE‏, 20 בנובמבר 2022

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לנרי קהינדה"**.
פירוש נוסף ערך זה עוסק ברומן מאת אן מייקלס. אם התכוונתם לשיר, ראו רסיסים (שיר של רביב כנר) או לסרט הישראלי רסיסים (1989).

**רסיסים** (באנגלית: **Fugitive Pieces**) הוא רומן מאת הסופרת והמשוררת הקנדית אן מייקלס. הוא פורסם לראשונה ב-1996 וזכה בפרס הרומן הראשון של ספרים בקנדה, פרס Trillium, פרס בייליז לסיפורת מאת נשים (פרס אורנג'), פרס הספרות של הגרדיאן, ופרס וינגייט של ג'ואיש קווטרלי.

הספר כתוב בשני חלקים. הראשון עוקב אחר סיפורו של יעקב ביר, אשר כילד יהודי בפולין נמלט בקושי מהנאצים. הוא ניצל על ידי גאולוג יווני, אתוס רוסוס, שמאמץ אותו ולוקח אותו לחיות באי זקינתוס ביוון. לאחר המלחמה השניים מהגרים לטורונטו. הרומן עוקב אחר המשך חייו של יעקב. הספר השני נכתב מנקודת מבטו של מעריץ של שירתו של יעקב, בן.

הספר כתוב בשפה פיוטית עם שכבות של מטפורות, והוא חוקר תמות של טראומה, צער, אובדן, זיכרון, וכן תגליות - הן האישית והן המדעיות.

הספר עובד לסרט שהוקרן לראשונה בפסטיבל הקולנוע הבינלאומי של טורונטו ב-2007, בבימויו של ג'רמי פודסווה. התסריט נכתב על ידי מייקלס עצמה. בסרט כיכבו סטיבן דיליין וראדה סרבדז'יה.

תקציר העלילה
------------

בחלק הראשון של הספר, יעקב ביר הוא ילד יהודי בן 7 החי עם משפחתו בפולין. כשהנאצים מסתערים על בית המשפחה, הוא נמלט מגורלם של הוריו ואחותו, בלה, שנרצחים, כשהוא מתחבא מאחורי הטפט בארון. משם הוא בורח ליער. לאחר זמן מה, הוא נתקל בארכאולוג, אתוס רוסוס, שחופר באתר בביסקופין. אתוס מבריח את יעקב לאי זקינתוס ביוון. אתוס הוא גם גאולוג, והוא מוקסם מעץ ואבנים עתיקים. יעקב לומד יוונית ואנגלית, אך מגלה שככל שהוא לומד שפות חדשות, הן מוחקות מזכרונו את העבר.

אחרי המלחמה, אתוס ויעקב מהגרים לטורונטו, שם לאחר כמה שנים יעקב פוגש את אלכסנדרה בספריית המוזיקה. אלכס היא אישה אינטנסיבית, פילוסופית ואשפית של משחקי מילים. יעקב ואלכס מתחתנים, אבל הקשר נכשל כי אלכס מצפה שיעקב ישתנה בקצב מהיר, ושינטוש את העבר שלו. יעקב חושב ללא הרף על זכרונותיו מאחותו, בלה, במיוחד אלה בהם היא מנגנת בפסנתר. בסופו של דבר הם מתגרשים. יעקב פוגש ומתחתן עם מיכאלה, ובעזרתה הוא מסוגל להרפות מבלה. יחד הם עוברים ליוון להתגורר בבית שעבר מדור לדור במשפחת רוסוס.

החלק השני של הספר מסופר מנקודת מבטו של בן, פרופסור קנדי ממוצא יהודי, אשר נולד בקנדה להורים ניצולי שואה. בשנת 1954 בית המשפחה באונטריו נהרס על ידי הוריקן הייזל. בן הופך למומחה להיסטוריה של מזג האוויר, ומתחתן עם בחורה בשם נעמי. הוא מעריץ גדול של שירתו של יעקב, ובמיוחד האופן שבו הוא מתמודד עם נושא השואה, כאשר בן עצמו מתקשה להתמודד עם הזוועות שההורים שלו וודאי סבלו. בסופו של הסיפור, בן נשלח כדי להחזיר מביתו ביוון את כתביו של יעקב, שם בן מבלה שעות בנבירה בעברו של יעקב.

הוצאה בעברית
------------

* **רסיסים**, אן מייקלס, הוצאת כנרת זמורה ביתן, 2009. תרגום: אורטל אריכה.

פרסים
-----

* פרס הגרדיאן לספרות (1997)
* פרס אורנג' (פרס בייליז לסיפורת מאת נשים) (1997)
* פרס רומן הביכורים של קנדה (1996)
* פרס פרמיו לטרריו ג'יספה אסרבי (2001)
* פרס טריליום (1997)
* פרס ג'ואיש קווטרלי-וינגייט (Jewish Quarterly-Wingate) לסיפורת (1998)
* מועמדות לפרס גילר (1996)

קישורים חיצוניים
----------------

* אן מייקלס, פותחים ספר: רסיסים | אן מייקלס, באתר הארץ, 17 ביוני 2009
* Guardian book club: Memories of war, הגרדיאן, ג'ון מולן,23 במאי 2009
* Fossil Remains, ‏W. S. Di Piero, הניו יורק טיימס, 20 באפריל 1997

הערות שוליים
------------

1. ↑  Library of Toronto Profile
"**Wonderful Christmastime**" הוא שיר חג המולד של המוזיקאי הבריטי פול מקרטני. הוא הוקלט במהלך הסשנים לאלבום הסולו שלו McCartney II, ויצא בנובמבר 1979 בעקבות אלבומם האחרון של פול מקרטני וכנפיים Back to the Egg מוקדם יותר באותה שנה. זה היה סינגל הסולו הראשון של מקרטני מזה למעלה משמונה שנים מאז "Eat at Home" מ-1971. "Wonderful Christmastime" נכנס לעשירייה הראשונה באוסטריה, גרמניה, אירלנד, לטביה, הולנד ובריטניה, כמו גם ל-20 הראשונים בקנדה, סלובקיה, שוודיה ושווייץ. למרות שנחשב לאחת מיצירותיו החלשות של מקרטני על ידי כמה מבקרי מוזיקה, זהו שיר פופולרי במהלך חג המולד וזכה לגרסאות כיסוי לאורך השנים על ידי אמנים רבים.

"Wonderful Christmastime" נוסף כרצועת בונוס במהדורה המחודשת של Back to the Egg מ-1993 ובמהדורה המחודשת של McCartney II מ-2011. גרסה ארוכה יותר, לא ערוכה, נכללה גם היא במהדורת הדלוקס. השיר גם עבר מיקס בצליל סראונד 5.1 כדי להיכלל ב-DVD של The McCartney Years מ-2007.

רקע והקלטה
----------

מקרטני כתב את השיר ב-B מז'ור, והקליט אותו לגמרי לבדו במהלך הסשנים לפרויקט הסולו שלו, McCartney II*.* למרות שחברי להקת כנפיים אינם מופיעים בהקלטה, הם כן מופיעים בקליפ לקידום השיר, שצולם בפונדק פאונטיין באשורסט, מערב סאסקס. הוא כולל גם קטעים שצולמו בתיאטרון ההיפודרום באיסטבורן, שם ערך מקרטני חזרות על סיבוב ההופעות שלו בבריטניה בשנת 1979. הלהקה ביצעה את השיר במהלך סיבוב ההופעות שלה בבריטניה בשנת 1979.

משתתפים
-------

* פול מקרטני - שירה, קלידים, סינתיסייזר, גיטרות, בס, תופים, כלי הקשה, ג'ינגל פעמונים, הפקה

קישורים חיצוניים
----------------

* מידע על היצירה "Wonderful Christmastime" באתר מיוזיק בריינז
* גרסאות נוספות ל"Wonderful Christmastime" באתר SecondHandSongs

הערות שוליים
------------

1. ↑  Back to the Egg [Bonus Tracks - Paul McCartney, Wings | Release Info], AllMusic (באנגלית)
2. ↑  צ'יפ מדינג'ר, מארק איסטר, **Eight Arms to Hold You: The Solo Beatles Compendium**, עמ' 251, ISBN 0-615-11724-4
3. ↑  "Top 10 cosy pubs". *The Guardian* (באנגלית בריטית). 2007-12-06. ISSN 0261-3077. נבדק ב-2024-01-11.
4. ↑  צ'יפ מדינג'ר, מארק איסטר, **Eight Arms to Hold You: The Solo Beatles Compendium**, עמ' 254, ISBN 0-615-11724-4

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 1dffee65-3158-32b4-931d-064264b2e7ae

 |
מקדש ואט ארון
הפראנג המרכזי של ואט ארון
**ואט ארוּן** (בתאית: **วัดอรุณ**; בתרגום לעברית: "מקדש השחר") הוא מקדש בודהיסטי (ואט) בבנגקוק, תאילנד. המקדש נמצא במחוז בנגקוק יאי, על הגדה המערבית של הנהר צ'או פראיה. שמו המלא של המקדש הוא "ואט ארונראטצ'אווררם ראטצ'וורמאהוויהארה" (באלפבית לטיני: Wat Arunratchawararam Ratchaworamahavihara, תאית:วัดอรุณราชวรารามราชวรมหาวิหาร).

ארכיטקטורה
----------

הסמן הבולט של "ואט ארון" הוא הפראנג המרכזי (מגדל בסגנון קמבודי). מדרגות תלולות מובילות לשתי מרפסות. מקורות שונים מדווחים על גובה המגדל בין 66.8 מטרים ל-86 מטרים. פינות המקדש מוקפות בארבעה פראנגים לוויינים קטנים יותר. הפראנגים מקושטים בצדפים ופיסות חרסינה שבהם נעשה שימוש קודם כזבורית לספינות שהגיעו לבנגקוק מסין. סביב בסיסם של הפראנגים יש דמויות שונות של חיילים סינים וחיות קדומים. על המרפסת השנייה יש ארבעה פסלים של האל ההינדי אינדרה רוכב על אראוון (פיל מיתי במיתולוגיה של תאילנד).

על שפת הנהר יש שישה ביתנים (בתאית סאלה) בסגנון סיני. הביתנים עשויים מגרניט ירוק.

בסמוך לפראנגים מצוי אולם ההסמכה ובו דמותו של בודהה ניראמיטר שעל פי המסורת תוכננה על ידי המלך ראמה השני. מעל חזית הכניסה הקדמית לאולם ההסמכה יש גג ומעליו צריח מחודד המקושט בקרמיקה צבעונית ועבודות גבס מצופות בחרסינה צבעונית. בחזית יש פסלים של שני שדים - דמויות השומרים.

היסטוריה של המקדש
-----------------

המקדש נבנה בימי הבירה העתיקה של ממלכת איוטהאיה ונקרא במקור **ואט מאקוק** (מקדש הזיתים). בתקופה שבה ת'ונבורי הייתה בירת תאילנד, המלך טאסקין שינה את שמו ל**ואט צ'נג**.
למשך תקופה קצרה שכן במקדש בודהה מאזמרגד, אבל בשנת 1784 הועבר הפסל לואט פרה קוו.

במאה ה-19 שינה המלך ראמה השני את שם המקדש ל**ואט ארונראטצ'את'רם**. הוא שיקם את המקדש והגדיל את הפראנג המרכזי, ואת העבודה סיים המלך ראמה השלישי. ראמה הרביעי נתן למקדש את שמו הנוכחי **ואט ארונרראטצ'אווררם**.

מיתולוגיה
---------

הפראנג המרכזי מסמל את ההר המיתולוגי "הר מארו" מהקוסמולוגיה ההודית. הפראנגים הלוויינים מוקדשים לאל הרוח "פרה פאי". השדים בשביל הכניסה הם מהראמאיינה. הדמות הלבנה מכונה "סאהאססאטג'ה" והירוקה ידועה כ"טאסאקאנת".

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ואט ארון** |

* 

* אתר האינטרנט הרשמי של ואט ארון
* ואט ארונראטצ'אווררם ראטצ'וורמאהוויהארה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 129129982
* WorldCat: viaf-242302022

 |
**שווים ושווים יותר** הוא הרומן הראשון שפרסם סמי מיכאל. הספר יצא לאור בהוצאת "בוסתן" ב-1974. הרקע של הרומן הוא חיי המעברות בישראל בשנות ה-50 של המאה ה-20 והאפליה העדתית ממנה סבלו העולים מארצות האסלאם. הספר עובד פעמיים לתיאטרון, ב-1980 (על ידי פנינה גרי בסדנת תיאטרון הגליל) וב-1998[דרוש מקור].

שם הרומן הוא אזכור למשפט הידוע "כל בעלי-החיים שווים, אך ישנם בעלי-חיים השווים יותר" מחוות החיות של ג'ורג' אורוול.

הספר עורר הדים רבים ומיכאל הוזמן להשתתף בתוכנית התרבות "טנדו", ששודרה בטלוויזיה הישראלית בהנחיית ירון לונדון, שם זכה לראשונה לחשיפה תקשורתית.

הספר צוין רבות בסקירות ספרותיות, היסטוריות, חברתיות ופוליטיות. בביקורת שכתבה איזה פרליס בעיתון דבר באוגוסט 1974, היא כתבה כי: "זהו רומן הבא להזעיק ולזעזע את דעת הקהל על האפליה העדתית".

פרופ' ננסי ברג מאוניברסיטת וושינגטון פרסמה ספר על יצירתו של סמי מיכאל בשם "שווה יותר ויותר".

קישורים חיצוניים
----------------

* שווים ושווים יותר, באתר OCLC (באנגלית)

**ביקורות**

* איזה פרליס, אפליה עדתית - ברומאן - שווים ושווים יותר. רומאן מאת סמי מיכאל, דבר, 23 באוגוסט 1974
* יעקב בסר, תיסכול עמוק - סמי מיכאל: שווים ושווים יותר, הוצ' בוסתן, ת״א, 254 עמ, על המשמר, 26 ביולי 1974
* אביקה נחמיאס, השחור, הלבן והמכוער - שווים ושווים יותר — סמי מיכאל, הוצאת בוסתן, מעריב, 6 בספטמבר 1974

הערות שוליים
------------

1. ↑  יוסי ביילין, טנדו מרובע, דבר, 11 ביולי 1974
2. ↑  איזה פרליס, אפליה עדתית - ברומאן - שווים ושווים יותר. רומאן מאת סמי מיכאל, דבר, 23 באוגוסט 1974
3. ↑  More and More Equal - The Literary Works of Sami Michael, ISBN 0-7391-0828-x
פסל הבודהה השוכב בוואט פו
**ואט פּהוֹ** (בתאילנדית: **วัดโพธิ์**) הוא מקדש בודהיסטי הממוקם במחוז פראה נאקהון של העיר בנגקוק בירת תאילנד. המקדש ממוקם בסמוך לארמון הגדול (ארמון המלך הישן). המקדש מכונה גם **מקדש הבודהא השוכב** ושמו הרשמי של המקדש הוא **ואט פרא צ'טופון וימון מאנדקהלאראם קאטצ'ווראמאהאוויהאן** (בתאילנדית: วัดพระเชตุพนวิมลมังคลารามราชวรมหาวิหาร).

היסטוריה
--------

מקדש ואט פהו מכונה על שם האזור בהודו בו חי בודהה. קודם להקמת המקדש במקום זה ניצב במקום בית ספר לרפואה תאילנדית מסורתית.

בשנת 1767 תקף צבא בורמה את איוטהאיה, הבירה הקדומה של תאילנד, והרס את מקדש ואט סי סאנאפט, ואת פסל הבודהה הגדול שניצב בו. בעקבות ההרס הורה מלך תאילנד ראמה הראשון על שילוב הריסות הפסל במקדש שיוקם באתר ואט פהו. עבודות הקמת המקדש החלו בשנת 1788. המקדש שופץ על ידי המלך ראמה השלישי, והציב את לוחות הטקסטים הרפואיים שבמקדש (לוחות שקיבלו הכרה במסגרת תוכנית זיכרון העולם של ארגון אונסקו ב-21 בפברואר 2008).

באתר המקדש ממוקם עץ בודהי אשר גדל מחוטר של העץ המקורי, אשר על פי האמונה הבודהיסטים תחתיו ישב בודהא בעת שהמתין להארה.

המקדש שופץ בפעם השלישית בשנת 1982.

מתחם המקדש
----------

מפת המתחם
המקדש הוא הגדול והעתיק במקדשי בנגקוק. שטחו של המקדש כ-80,000 מ"ר ובו ממוקמים למעלה מ-1,000 פסלי בודהה, ובהם פסל הבודהה הענק השוכב ("פרה בודההסאייס", בתאילנדית: พระพุทธไสยาสน์)

המתחם מורכב משני אזורים מוקפים חומה. בחלקו הצפוני של המתחם ממוקמים פסל הבודהה השוכב ובית הספר לעיסוי תאילנדי. בחלקו הדרומי של המתחם מצוי מנזר פעיל ובו מגורי נזירים.

במתחם 92 מבני צ'די, ארבעה מבני ויהארה ובוט אחד. 71 ממבני הצ'די מכילים את אפרם של בני המשפחה המלכותית. ה-21 הנותרים מכילים את אפרו של בודהה.

### פסל הבודהה השוכב

על כפות רגלי פסל הבודהה השוכב 108 סמלים המתארים את בודהה.
אורכו של פסל הבודהה השוכב 43 מטרים, וגובהו 15 מטרים. פסל זה הוא פסל הבודהה השוכב הגדול בעולם. הפסל עשוי בטון ומצופה זהב. רגלי הפסל מצופות בדר. גובה כפות הרגליים 3 מטרים, ורוחבן 4.5 מטרים. על כפות הרגל סמלים המתארים את בודהה.

סביב הפסל 108 קערות המייצגות את 108 התכונות של בודהה. מבקרים במתחם המקדש נוהגים לשים מטבע בכל קערה על מנת לזכות במזל טוב. מטבעות אלה משמשות את הנזירים החיים במתחם.

גלריה
-----

* ביתן הרפואה התאילנדיתביתן הרפואה התאילנדית
* פראנג בחצר הפנימיתפראנג בחצר הפנימית
* צ'די בוואט פהוצ'די בוואט פהו
* 108 קערות במתחם הבודהה השוכב108 קערות במתחם הבודהה השוכב

קישורים חיצוניים
----------------

ויקישיתוף מדיה וקבצים בנושא **ואט פהו** בוויקישיתוף
* אתר האינטרנט הרשמי של ואט פהו (באנגלית)
* מדריך וידאו של ואט פהו

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4212958-8
* LCCN: n91028802
* SUDOC: 131716832
* VIAF: 129140465
* WorldCat: lccn-n91028802

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ארוכה הדרך הביתה** (באנגלית: **The Long Way Home**) הוא סרט טלוויזיה אמריקאי משנת 1998, בהפקתו ובבימויו של גלן ג'ורדן, עם ג'ק למון ושרה פולסון בתפקידים הראשיים.

התסריט מבוסס על סרט הטלוויזיה הצרפתי "Thomas Guerin, Retraite".

זה אחד הסרטים האחרונים של ג'ק למון הקשיש שבהם עסק בבעיית הקשישים והיחס אליהם. כאן הוא משחק בתור קשיש אלמן והיחסים המורכבים בינו לבין בניו וכלתו.

תקציר העלילה
------------

תומאס גרין (ג'ק למון) הוא קשיש בן 75 שמתגורר בעיר בומונט שבקנזס. אשתו נפטרה לאחר 50 שנות נישואים. הוא התפרנס מחנות לרהיטים אותם ייצר וכעת שכנעו אות בניו קן (גרווין סנפורד) ופיט (טום באטלר) למכור את ביתו והחפצים שלו ולעבור לגור עם קן ואשתו בוני (כריסטין גריפין).

תומאס לא משלים עם המצב הנוכחי בו הוא גר בחדר בדירת בנו ונתון למרותם של בנו וכלתו אף על פי שהם מתייחסים אליו יפה. הוא מקבל מכתב ממונטריי מאישה בשם ורוניקה שהייתה פעם בת זוגו אותה לא ראה עשרות שנים.

יום אחד הוא נוסע עם בוני לעיירה, נפרד ממנה לזמן קצר ומחליט לחזור לביתו ברגל. הוא טועה ביער, נופל ונפגע ברגל ומדדה לעבר כביש לתפוס טרמפ. עוצרת לו מכונית בה נוהגת צעירה נאה בת 21, ליאן בוסנר (שרה פולסון), תלמידת קולג' שנוסעת להוריה בקליפורניה לבקר את אביה החולה.

הם מגיעים לתחנת דלק ונכנסים למסעדה. שני צעירים מנסים להתחיל עם ליאן בגסות. תומאס מניס אותם והיא מתיזה עליהם גז. שניהם בורחים אך עוקבים אחריהם במכונית. מתפתח מרוץ ובו מכוניתם יורדת לשוליים ונפגעת. שני הצעירים מסתלקים. מכאן ואיך עושים שניהם את הדרך בטרמפים בשיטת קלודט קולברט בסרט זה קרה לילה אחד, כשליאן עוצרת את המכוניות ותומאס מצטרף אליה.

הילדים המודאגים פונים למשטרה, תמונתו מתפרסמת ומתחיל חיפוש אחריו ואחרי הצעירה שמתלווה אליו. עם כל ההרפתקאות שלהם מתחילה ידידות בין הקשיש לצעירה וכל אחד מספר את קורות חייו ואת בעיותיו.

לבסוף הם מגיעים לכרמל בקליפורניה שם הוא מתארח אצל הוריה של בוני. למחרת הוא מגיע לדירתה של ורוניקה (בטי גארט) במונטריי והיא מופתעת לראות אותו. הם מספרים כל אחד על מה שעבר עליו ועל חברים משותפים ומטיילים לאורך חוף הים. ורוניקה מבטיחה לבקרו בבומונט. תומאס מטלפן לקן ומודיע לו על חזרתו לבומונט.

למחרת נפרד תומאס מבוני שנותנת לו במתנה את שרשרת הצוואר שלה ומאחלת לו הצלחה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ק למון | תומאס גרין | פנסיונר אלמן |
| שרה פולסון | ליאן בוסרט | סטודנטית בקולג' |
| בטי גארט | ורוניקה | פנסיונרית אלמנה |
| גרווין סנפורד | קן גרין | בנו של תומאס |
| כריסטין גריפין | בוני גרין | אשתו של קן |
| טום באטלר | פיט גרין | בנו של תומאס |
| פיטר דבורסקי | קרייג בוסרט | אבא של ליאן |
| רוזמרי דנסמור | גב' בוסרט | אמא של ליאן |

קישורים חיצוניים
----------------

* "ארוכה הדרך הביתה", במסד הנתונים הקולנועיים IMDb (באנגלית)
* ארוכה הדרך הביתה, באתר TCM
**מנואל ריברו אלמוניה** (מספרדית: **Manuel Almunia Rivero**, נולד ב-19 במאי 1977 בפמפלונה) הוא כדורגלן עבר ספרדי ששיחק כשוער.

קריירה
------

את הופעת הבכורה שלו בליגה הספרדית עשה אלמוניה עם קבוצת הכדורגל הספרדית רקראטיבו ולבה. לאחר מכן, עבר אלמוניה לסלטה ויגו, שם במהלך יותר משנה לא שיחק עד שהושאל לאלבסטה ב-1 בנובמבר 2003, בעוד הוא מבסס את מעמדו בהרכב הפותח ומשלים 24 הופעות בלה ליגה.

ב-14 ביוני 2004 הוחתם לארסנל עבור סכום לא ידוע. את הופעתו הראשונה בארסנל עשה אלמוניה בניצחון 2-1 על מנצ'סטר סיטי במסגרת גביע הפוטבול ליג ב-27 באוקטובר 2004. באותה עונה, שותף אלמוניה בכל משחקי התותחנים (כינויים של שחקני ארסנל) בגביע הפוטבול ליג, כולל משחק רבע הגמר מול מנצ'סטר יונייטד ב-1 בדצמבר 2004; אלמוניה לא הצליח לשמור על שער נקי, לאחר שדויד בלין כבש את השער היחיד במשחק לטובת מנצ'סטר יונייטד.

קודם לכן, שימש אלמוניה בדרך כלל כשוער ארסנל במשחקי הגביע בלבד, שם ניתנה ההזדמנות לבסס את מעמדו כשוער, כולל בניצחון על שפילד יונייטד במסגרת גביע ה-FA, שם ביצע שתי הצלות בקרב הפנדלים אחרי משחק בן 120 דקות שתוצאתו הייתה 0-0, והביא את התותחנים לרבע גמר הטורניר. את גמר ליגת האלופות, בשנת 2006, נגד ברצלונה, התחיל אלמוניה בישיבה על הספסל אך נכנס כמחליף לאחר שהשוער הגרמני, להאמן, הורחק עקב הכשלה של חלוץ ברצלונה, סמואל אטו. במחצית השנייה, עשר דקות לפני סוף המשחק, כשהתוצאה הייתה 1-1, הכריע ז'וליאנו בלטי את המשחק לטובת ברצלונה. למרות ההפסד לברצלונה, קיבל אלמוניה מקום קבוע בהרכב הפותח של ארסנל לעונת 2007/8, עקב טעויות חוזרת ונשנות של השוער הגרמני, להאמן.

בעונת 2006/7, בעודו משמש כמחליפו של להאמן בארסנל, שותף אלמוניה במשחק נגד ליברפול, משום שלהאמן היה חולה, ושמר על רשת נקייה. בתחילתה של עונת 2007/8, נפצע להאמן רבות וניתנו לאלמוניה הזדמניות רבות בליגה. לאחר כמה משחקים, הפך אלמוניה לבחירתו הטבעית של ארסן ונגר בשער.

בספטמבר 2011 הושאל לשישה שבועות לווסטהאם יונייטד. ביולי 2012 חתם בווטפורד מליגת המשנה. באוגוסט 2014 פרש ממשחק פעיל בשל בעיות שהתגלו בלבו בעת בדיקות רפואיות.

קישורים חיצוניים
----------------

ויקישיתוף מדיה וקבצים בנושא **מנואל אלמוניה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu